open-index/open-wikipedia-markdown huggingface dataset:
Manto Tshabalala-Msimang

**Mantombazana** (Manto) **Edmie Tshabalala-Msimang** (9. lokakuuta 1940 Durban, Etelä-Afrikka – 16. joulukuuta 2009) oli eteläafrikkalainen Afrikan kansalliskongressin poliitikko. Hän oli varsinaiselta ammatiltaan lääkäri. Hän opiskeli Etelä-Afrikan lisäksi Neuvostoliitossa, Tansaniassa, Yhdistyneessä kuningaskunnassa, Belgiassa ja Havaijilla. 

Tshabalala-Msimang toimi maansa terveysministerinä vuosina 1999–2008 oltuaan sitä ennen vuodesta 1996 varaoikeusministerinä. Parlamenttiin hänet valittiin vuonna 1994. Hänen ministeriydestään muodostui skandaalimainen, kun hän kehotti ihmisiä hoitamaan HIV-tartuntaa valkosipulilla ja punajuurella. Hänen erottamistaan vaadittiin, mutta Thabo Mbeki ei tähän suostunut. Vasta vuonna 2008 uusi presidentti Kgalema Motlanthe siirsi hänet pois terveysministerin tehtävistä, jolloin hänestä tuli *Minister in the Presidency* vuoteen 2009 saakka.

Toinen skandaali syntyi, kun kävi ilmi, että ministeri oli salakuljettanut alkoholia sairaalaan, johon hän oli joutunut vuonna 2005 olkapään leikkauksen ja siitä aiheutuneen komplikaation takia. Hänet nähtiin sairaalassa useaan otteeseen juopuneena. Hän oli kieltäytynyt usein syömästä sairaalan ruokaa ja vaati sairaalan henkilökuntaa ostamaan hänelle omaa ruokaa kaupoista. Hänelle tehtiin myös vuonna 2007 maksansiirto, koska hän kärsi autoimmuunihepatiitista ja kirroosista. Joulukuussa 2009 hänen ilmoitettiin kuolleen maksansiirron jälkeisiin komplikaatioihin.

## Lähteet
Paradise Now

**Paradise Now** on suomalaisen progressiivista rokkia soittaneen Thresholdin ainoa albumi. Levy julkaistiin Johanna-levymerkillä vuonna 1981. Paradise Now on teemallinen kokonaisuus, joka käsittelee muodonmuutosta ihmisen persoonallisuudessa. Levy tehtiin noin puolen vuoden aikana, pala kerrallaan. Kaikki sävellykset ja sanoitukset ovat Ari Taskisen tekemiä, paitsi A-puolen toinen raita on Taskisen ja Vando Suvannon yhteistyönä syntynyt. Musiikiltaan tämä englanninkielinen, tosin instrumentaalivoittoinen LP on lähinnä progressiivista rockia. Päätöskappaleen laulaa ranskaksi Pia-Maria Noponen. Albumin kappaleista "Empty like space"/"Sun" julkaistiin myös singlenä. Levy uudelleenjulkaistiin vuonna 2010.

## Kappaleet
### A-puoli
# 
# 
# 
# 

### B-puoli
# 
# 
# 
# 
# 
# 

### Bonuskappaleet uudelleenjulkaisussa
# Tunnen atomipommin sisälläni
# Muukalainen

## Kokoonpano
* Ari Taskinen – Prophet-5, Oberheim, mellotron, piano, 12-kielinen kitara
* Vando Suvanto – laulu, rummut

+

* Esa Kotilainen – mellotron
* Yari – piano
* Rubberduck Jones – kitara
* Stefan Piesnack (levynkannessa nimellä Stefan Jones) – kitara
* Pia-Maria Noponen – taustalaulu, piano
* Jone Takamäki – saksofoni

## Lähteet
* Albumi Finnmusic.netin tietokannassa
* Albumi Fono.fi:n tietokannassa
*  Suomalaisen rockin tietosanakirja, 1983
### Viitteet
Siskoni, vampyyri

**Siskoni, vampyyri** (*My Sister the Vampire*) on Sienna Mercerin kirjoittama kolmiosainen kirjasarja, jonka on suomentanut Marja Helanen-Ahtola.

Kirjat kertovat Franklin Groveen muuttavasta Oliviasta ja siellä tapaamastaan Ivystä. Ensi silmäyksellä tytöt ovat kuin kaksi eri ihmistä, mutta pian he huomaavat olevansa identtiset kaksoset. Tytöillä on kuitenkin yksi merkittävä ero: Ivy on vampyyri, kun taas Olivia on aivan normaali ihminen. 
Erostaan huolimatta heistä tulee parhaimmat ystävykset ja yhdessä he yrittävät selviytyä monista kiperistä tilanteista salatakseen vampyyrien olemassaolon.

## Osat
* *Vaihtokaupat* (, 2007 – suom. Marja Helanen-Ahtola 2008, WSOY, )
* *Vampurilaisia* (, 2007 – suom. Marja Helanen-Ahtola 2008, WSOY, )
* *Taas vamppiksia* (, 2008 – suom. Marja Helanen-Ahtola 2009, WSOY, )
* (, 2009, , ei suomennosta)
*               (, 2011, ei suomennosta)
*                (, 2011, ei suomennosta)
*               (, 2011, ei suomennosta)
*                (, 2011, ei suomennosta)
Rasputin (kappale)

**Rasputin** on Boney M. -yhtyeen esittämä kappale vuodelta 1978. Kappale oli aikoinaan erittäin suosittu, ja siitä on tehty paljon covereita. Kappale julkaistiin albumilla *[[Nightflight to Venus]]*. Laulu kertoo venäläisestä Grigori Rasputinista, keisari Nikolai II:n ja hänen perheensä ystävästä ja neuvonantajasta. Laulussa Rasputin esitetään playboy-miehenä, mystisenä kiihottajana ja poliitikkona.

Suomalaisista artisteista esimerkiksi Mona Carita, Sleepy Sleepers, Frederik ja Turisas ovat tehneet kappaleesta oman versionsa.

## Julkaisu ja vastaanotto

Kappale nousi Länsi-Saksan listaykköseksi yhden viikon ajaksi. Laulu oli suosittu myös Neuvostoliitossa, vaikka se ei esiintynyt siellä julkistetulla Boney M.:n levyllä ja yhtye ei saanut esittää sitä kymmenessä konsertissa Moskovassa joulukuussa 1978. Kun Boney M. esiintyi Sopotin laulufestivaaleilla 1979, laulu ei kuulunut alun perin ohjelmaan, mutta se esitettiin lopulta yleisön vaatimuksesta. Laulun pelättiin haittaavan Puolan ja Neuvostoliiton suhteita ja se leikattiin pois Puolan televisiossa esitetystä versiosta. ”Rasputin” menestyi hyvin myös Britanniassa, missä se ylsi listasijalle kaksi. Sen sijaan Yhdysvalloissa se jäi Billboardin listojen ulkopuolelle.

Hansa Recordsin julkaiseman singlen B-puolella oli kappale ”Painter Man”, joka on cover The Creation -yhtyeen tuotannosta. Alankomaissa singlen listasijoitukseen laskettiin molempien kappaleiden menestys, ja se ylsi sijalle viisi. Sen sijaan Britanniassa singlen julkaisi Atlantic Records B-puolenaan ”Never Change Lovers in the Middle of the Night”, ja saman teki Espanjassa Ariola, Puolassa Tonpress, ja Meksikossa RCA Records. Britanniassa julkaistiin erikseen vuonna 1979 single ”Painter Man” / ”He Was a Steppenwolf” muodossa.

### Listasijoitukset

## Kappaleet singlellä

### 7"-versio (Hansa)

#
#

### 12"-versio (Hansa)

#
#

### 7"-versio (Atlantic, Britannia)

#
#

*

## Lähteet
Surrender (The Chemical Brothersin albumi)

**Surrender** on brittiläisen The Chemical Brothersin kolmas studioalbumi, joka julkaistiin 21. kesäkuuta 1999. 30. syyskuuta 2005 albumi myi tupla-platinaa.

## Kappaleet
# "Music: Response" – 5:19
# "Under the Influence" – 4:16
# "Out of Control" – 7:19
#* mukana Bernard Sumner
# "Orange Wedge" – 3:06
# "Let Forever Be" – 3:56
#* mukana Noel Gallagher
# "The Sunshine Underground" – 8:38
# "Asleep from Day" – 4:47
#* mukana Hope Sandoval
# "Got Glint?" – 5:26
# "Hey Boy Hey Girl"  – 4:50
# "Surrender" *or "Racing The Tide" on some pressings* – 4:30
# "Dream On" – 5:13
#* "Dream On (Reprise)" – 1:13 (hidden track)
#* mukana Jonathan Donahue

## Samplet
Seuraavat kappaleet sisältävät samplen seuraavista kappaleista:
*"Music: Response": Nicole Wray - "Make It Hot"
*"The Sunshine Underground": Jame Asher - "Asian Workshop"
*"Asleep from Day": Brian Eno - "Deep Blue Day"
*"Got Glint?": Amplitude - "Earthmessage"
*"Hey Boy Hey Girl": Rock Master Scott & the Dynamic Three - "The Roof Is on Fire"

## Singlet
* "Hey Boy Hey Girl" (julkaistu 31. toukokuuta 1999)
* "Let Forever Be" (julkaistu 2. elokuuta 1999)
* "Out of Control" (julkaistu 11. lokakuuta 1999)
* "Music: Response" (julkaistu 6. maaliskuuta 2000)
Palveluvarasto

**Palveluvarastot** ovat 3PL palveluntarjoajien ylläpitämiä varastoja, joissa yrityksen tuotteet varastoidaan ja niille suoritetaan lisäarvoa tuottavia palveluita. Palveluvarastot voivat hoitaa joko osan yrityksen logistisesta toiminnasta tai ottaa logistiikan haltuun kokonaisuutena ylävirrasta alavirran loppupäähän asti. Suomen suurimmat palveluvarastot ovat Itella Logistiikan hallussa. Usein asiakasyritysten tilaus-toimitusketju nopeutuu huomattavasti palveluvaraston myötä.

Palveluvarastojen varastosaldoja ja muita hallitaan erillisen varastonhallintajärjestelmän avulla, josta nähdään varaston tila reaaliaikasesti. Hankinnat toteuttaa edelleen asiakasyritys, mutta tuotteet sijoitetaan suoraan palveluvarastoihin ja yritys seuraa toimintaansa vain tietokoneen näytöltä. Itse tuotetta myyjä ei välttämättä näe missään vaiheessa. 

**Palveluvarastojen etuja ovat:**
*Yritys voi keskittyä ydintoimintaansa
*Kiinteät kustannukset vaihtuvat muuttuviksi, maksut käytön mukaan (ei kohdistusongelmia)
*Tilaus-toimitusketju nopeutuu ja toimitukset sujuvat myös ruuhkahuippuina
*Ei investointeja varastotiloihin, henkilökuntaan eikä tietojärjestelmiin 

## Lähteet

## Aiheesta muualla
*Itellalla on Suomen suurimmat palveluvarastot
*Palveluvarastoihin liittyvästä tietojärjestelmistä lisää (Logia Software)
Basket Club Ferrara

**Basket Club Ferrara** on italialainen koripalloseura Ferraran kaupungista.

## Historia
Seura perustettiin vuonna 1999, jolloin se pääsi pelaamaan Serie B:hen. Kahden kauden jälkeen joukkue nousi LegADuehen. Kaudeksi 2008–2009 seura nousi ensimmäistä kertaa historiassaan Serie A:han, jossa se sijoittui kymmenenneksi.

## Lähteet

## Aiheesta muualla
*Virallinen kotisivu 
*Eurobasket 
*Legabasket
Napolin tuomiokirkko

**Napolin tuomiokirkko** eli **Duomo** on eteläitalialaisen Napolin kaupungin tärkein kirkko. Se on omistettu Pyhälle Januariukselle (). Kirkossa säilytetään Januariuksen kuivunutta verta, joka vuosittain muuttuu nestemäiseksi. Legendan mukaan Napolia kohtaa jokin onnettomuus, ellei näin tapahdu. 

Tuomiokirkko rakennettiin vuosien 1294–1323 välillä.

Vuonna 2008 kodittomiksi jääneet länsiafrikkalaiset osoittivat kirkossa mieltään kokemansa huonon kohtelun johdosta.

## Lähteet

## Aiheesta muualla
* Viralliset sivut  , , ,
Masjid al-Haram

**Masjid al-Haram** () on maailman suurin moskeija. Se sijaitsee islamin pyhimmässä kaupungissa, Saudi-Arabian Mekassa. Se täyttyy miljoonista ihmisistä pyhiinvaelluksen (hadž, حج) aikana. Perimätiedon mukaan moskeija rakennettiin 600-luvulla, mutta uudistamis-, jälleenrakennus- ja laajennustyötä on tehty lukuisia kertoja.

Moskeijan nimi merkitsee Pyhää moskeijaa. Puhutaan myös Suurmoskeijasta. Moskeija ympäröi Kaaban temppeliä, jota kohti muslimit rukoilevat. 

## Moskeijan valtaus 1979
Vuonna 1979 Juhayman al-Otaibin joukot kaappasivat moskeijan ja saivat panttivangeikseen satoja pyhiinvaeltajia. Kaappaus johti kahden viikon verisiin taisteluihin, joissa satoja ihmisiä kuoli. Hyökkäyksen seurauksena Saudi-Arabian hallinto otti käyttöön tiukemman islamilaisen linjan säilyttääkseen arvovaltansa. 

## Lähteet

* 

### Viitteet

## Aiheesta muualla
Gustaf Koutonen

**Gustaf Alfons Koutonen** (17. elokuuta 1910 Helsinki – 8. heinäkuuta 1977 Helsinki) oli suomalainen moukarinheittäjä.

Koutonen sijoittui Berliinin 1936 olympialaisten moukarinheitossa neljänneksi. Hän edusti seuratasolla Helsingin Kisa-Veikkoja. Hän voitti Suomen mestaruuden vuosina 1932, 1933 ja 1936 sekä saavutti SM-hopeaa vuonna 1935 ja SM-pronssia vuonna 1931. Hän voitti moukarikilpailun Viro-maaottelussa vuonna 1936.

Koutosen henkilökohtainen ennätys moukarinheitossa oli 53,55&nbsp;m vuodelta 1933. Hänet tunnettiin lempinimellä *Moukarifilosofi*.

## Lähteet
* 

## Aiheesta muualla
*
Eagle Eye

**Eagle Eye** on D. J. Caruson ohjaama ja Steven Spielbergin tuottama elokuva, joka ilmestyi vuonna 2008. Sen pääosia näyttelevät Shia LaBeouf ja Michelle Monaghan. Elokuvassa kaksi muukalaista napataan kiinni heidän tavanomaisesta elämästään ja ”aktivoidaan” osaksi high-tech-salamurhajuonta.

## Näyttelijät

## Aiheesta muualla
* 
* 
*
Sulo Heino

**Sulo Heino** (14. joulukuuta 1908 Tuusula – 24. huhtikuuta 1996 Helsinki) oli suomalainen moukarinheittäjä.

Heino sijoittui Berliinin 1936 olympialaisten moukarinheitossa kymmenenneksi. Hän edusti seuratasolla Helsingin Kisa-Veikkoja. Helsingin Tarmoa, Viipurin Voimailijoita, Viipurin Urheilijoita ja Järvenpään Jymyä. Hän voitti Suomen mestaruuden vuonna 1937 ja saavutti SM-hopeaa vuosina 1939, 1942, 1946 ja 1949 sekä SM-pronssia vuosina 1936, 1938, 1940 ja 1943. Hän voitti TUL:n mestaruuden vuonna 1935. Hän edusti Suomea vuosina 1939–1949 viidessä maaottelussa ja saavutti niissä kolme voittoa.

"Suli" Heinon henkilökohtainen ennätys moukarinheitossa oli 53,60&nbsp;m vuodelta 1940.

## Lähteet
* 

## Aiheesta muualla
*
Lauri Tamminen

**Lauri Esko Olavi Tamminen** (1. joulukuuta 1919 Helsinki – 2. joulukuuta 2010 Lipen, Bulgaria) oli suomalainen moukarinheittäjä.

## Henkilöhistoria
Tammisen vanhemmat olivat Karl Hj. Tamminen ja Lempi Somersalmi ja puoliso Hilma (Himmi) Tiihonen. Tamminen palveli jatkosodassa JR 52:n riveissä joukkueenjohtajana ja komppanianpäällikkönä. Rukajärven suunnalla hän haavoittui 27. maaliskuuta 1942 tarkka-ampujan luodista, joka osui poskipäähän ja tuli takaraivon kautta ulos. Tamminen ylennettiin sodan jälkeen reservissä majuriksi. Vuoden 1987 eduskuntavaaleissa hän oli Perustuslaillisen Oikeistopuolueen ehdokkaana. Tamminen oli myös kuvataiteilija, hänen teoksiaan oli ensimmäisen kerran esillä näyttelyssä vuonna 1973. Helsingin sotilaspiirin mitali (1973) ja Helsingin oppilasurheilun mitali (1979) ovat hänen suunnittelemiaan.

## Urheilu-ura
Vuonna 1938 Tamminen voitti nyrkkeilyssä alokkaiden Suomen mestaruuden. Hän sijoittui moukarinheitossa Lontoon 1948 olympialaisissa viidenneksi ja Helsingin 1952 olympialaisissa 20:nneksi. Tamminen edusti seuratasolla Helsingin Kisa-Veikkoja, Helsingin Voimailijoita ja Rekolan Urheilijoita. Hän voitti moukarinheiton Suomen mestaruuden vuosina 1949 ja 1951 ja saavutti SM-hopeaa vuosina 1950, 1952 ja 1953 sekä SM-pronssia vuosina 1945, 1946 ja 1947. Tamminen edusti Suomea yhteensä 20 maaottelussa vuosina 1945–1953 ja saavutti niissä viisi lajivoittoa. Tammisen henkilökohtainen ennätys moukarinheitossa oli 54,60&nbsp;m vuodelta 1948. ”Laukki” Tamminen voitti vielä veteraanisarjoissa moukarinheiton MM- ja EM-mitaleja. Hän toimi Suomen Urheiluliiton lajivalmentajana vuosina 1961–1963 sekä maajoukkueen johtajana vuonna 1962. 

## Lähteet
* 

### Viitteet

## Aiheesta muualla
*
Christ’s Hospital

**Christ’s Hospital** on englantilainen yksityiskoulu (public school) Horshamin eteläpuolella West Sussexin kreivikunnassa. Se on sisäoppilaitos 11–18-vuotiaille pojille ja tytöille. Englannin kuningas Edvard VI perusti koulun vuonna 1552, ja nykyään se on yksi Yhdistyneen kuningaskunnan arvostetuimmista kouluista.

## Aiheesta muualla

* Christ’s Hospitalin virallinen kotisivu
My Way

**My Way** voi tarkoittaa jotain seuraavista:

* ”My Way”, Frank Sinatran kappale
* ”My Way”, Eddie Cochranin kappale
* ”My Way”, Limp Bizkitin kappale
* ”My Way”, Calvin Harrisin kappale
* *[[My Way (Usherin albumi)|My Way]]*, Usherin albumi
* *[[My Way (Udo Dirkschneiderin albumi)|My Way]]*, Udo Dirkschneiderin albumi
* *[[My Way: The Best of Frank Sinatra]]*, Frank Sinatran kokoelma-albumi
* *[[My Way (vuoden 2011 elokuva)|My Way]]*, eteläkorealainen vuoden 2011 elokuva
* *[[My Way (vuoden 2012 elokuva)|My Way]]*, ranskalainen vuoden 2012 elokuva.
Hypolaktasia

**Hypolaktasia** tarkoittaa puutostilaa, jossa maitosokeria hajoittavan laktaasientsyymin muodostuminen ohutsuolessa on heikentynyt tai loppunut kokonaan. Tämä voi johtaa laktoosi-intoleranssin oireisiin.

Jo vuonna 1903 osoitettiin, etteivät koirat pystyneet käsittelemään maitosokeria, jonka seurauksena niiden suolistossa muodostui ripulia aiheuttanut osmoottinen reaktio. Sama ilmiö vahvistettiin myöhemmin ihmisillä tarkempia tutkimusmenetelmiä käyttäen.  

Laktaasientsyymin aktiivisuuden muutokset eliniän aikana ovat geneettisesti säädeltyjä. Aktiivisuus saavuttaa huippunsa sikiöaikana ja säilyy voimakkaana ensimmäisten elinkuukausien ajan, minkä jälkeen se hitaasti vähenee. Laktaasientsyymin aktiivisuuden väheneminen hyvin matalalle aikuistasolle on normaali fysiologinen ilmiö noin 70 prosentilla maailman väestöstä.

Ensisijainen hypolaktasia eli niin sanottu aikuistyypin laktaasin puutos johtuu entsyymipuutoksen perinnöllisyydestä. Heillä, joilla on hypolaktasia, on kromosomissa 2q21 laktaasigeenin läheisyydessä emäspari sytosiini/sytosiini (C/C), kun taas laktoosia sietävillä emäspari on sytosiini/tymiini (C/T) tai tymiini/tymiini (T/T). Hypolaktasiassa geenimuutos on siten täytynyt periä molemmilta vanhemmilta.

Toissijainen laktaasin puutos voi aiheutua jonkin ulkoisen tekijän vaurioittaessa suolinukkaa, jolloin laktaasientsyymiä tuottavia soluja tuhoutuu useimmiten tilapäisesti. Näitä ulkoisia tekijöitä ovat esimerkiksi ohutsuolen syöpä, ohutsuolen tulehdukset tai hoitamaton keliakia. Kun aiheutuva tekijä poistuu ja suolinukka paranee, epiteelisolujen kyky tuottaa laktaasia palautuu.

## Lähteet
Alexandru Fölker

**Alexandru Fölker** (s. 28. tammikuuta 1956 Orşova) on romanialainen käsipalloilija ja kolminkertainen olympiamitalisti. Fölker oli mukana Romanian hopeaa saavuttaneessa joukkueessa Montreálin olympialaisissa 1976. Hän osallistui myös kaksiin seuraaviin olympialaisiin Moskovassa ja Los Angelesissa, joista Romanian joukkue saavutti pronssimitalin.

Montreálissa Fölker pelasi vain yhdessä alkulohkon ottelussa Yhdysvaltoja vastaan. Hänen onnistui kuitenkin tehdä ottelussa neljä maalia USA:n verkkoon. Moskovan olympialaisissa Fölker pelasi neljässä alkulohkon ottelussa sekä pronssiottelussa tehden yhteensä kahdeksan maalia. Los Angelesissa Fölker pelasi viidessä alkulohkon ottelussa ja pronssiottelussa, joissa hän heitti yhteensä kahdeksan maalia.

## Lähteet

## Aiheesta muualla
*
*
Napolin kansainvälinen lentoasema

**Napoli–Capodichinon kansainvälinen lentoasema** (; IATA: **NAP**, ICAO: **LIRN**) on lentoasema Napolissa, eteläisessä Italiassa. Sen kiitotien pituus on 2&nbsp;641 metriä. Terminaaleja on kaksi. Lentoasemalta on yhteydet lukuisten Euroopan kaupunkien lentoasemille ja Sharm el-Sheikhin lentoasemalle Egyptiin.

## Lähteet
Muzika mizrahit

**Mizrahimusiikki** (Hepreaksi: מוזיקה מזרחית, Muzika Mizrahit ="Itäinen musiikki") on israelilainen musiikkityyli.
Tämä itämaistyylinen musiikkigenre on saanut alkunsa israeliin paluumuuttaneiden mizrahi- sekä sefardijuutalaisten keskuudessa, heidän jatkaessaan vanhoissa kotimaissa soitetun musiikin perinteitä jälleen Israelissa. Nykyinen mizrahimusiikki on saanut suurimmat vaikutteensa mm. kreikkalaisesta, turkkilaisesta, arabialaisesta sekä muun itäisen välimeren ja Lähi-idän musiikkityyleistä. Useat kappaleet saattavat olla cover-versioita muunmaalaisista samanalaista tyylisuuntaa edustavista hiteistä.

Kappaleet ovat pääosin yksinkertaisesti sanoitettua rakkaudesta kertovaa tanssimusiikkia ja ovat naapurimaiden musiikkityyleistä poiketen usein melko ilomielisiä, vaikka melankolisempaakin materiaalia löytyy. Mizrahimusiikille tyypillisiä piirteitä ovet esim. itämaiset jousi- ja lyömäsoitinelementit. Myös kreikkalaisesta musiikista tuttua bouzoukia käytetään usein, joskin nykyisessä mizrahimusiikissa se on useimmiten korvattu modernilla sähkökitaralla. Esityskieli on yleensä heprea, mutta useilta artisteilla on myös arabiankielistä materiaalia, johtuen monien mizrahijuutalaisten arabiankielisestä taustasta.

Tunnettuja mizrahimusiikkia esittäneitä artisteja ovat mm. Sarit Hadad, Ofra Haza, Zehava Ben, Eyal Golan, Kobi Peretz, Boaz Mauda, Dana International, Lior Narkis, ja Haim Moshe.
Bruce Beeby

**Bruce Beeby** (21. lokakuuta 1921 – 20. lokakuuta 2013) oli australialainen näyttelijä.

Beeby esiintyi muun muassa brittiläisissä elokuvissa *[[The Limping Man]]* (1953) ja *[[Malaga – salakuljettajien paratiisi]]* (1954). Hän on myös juontanut australialaista versiota *[[The Price Is Right]]* -tietokilpailusta. Lisäksi hän on esiintynyt useissa BBC:n tuottamissa radiokuunnelmissa.

## Lähteet
Hetehiirensammal

**Hetehiirensammal** (*Bryum weigelii*) on pienehkö (1 - 6 cm) sammal. Se on pystykasvuinen ja väriltään ainakin aurinkoisilla paikoilla voimakkaan punertava. Sen lehdet ovat tyvinurkista johteiset, tyvestä leveät ja teräväkärkiset. Niissä on voimakas keskisuoni. Punainen varsi erottuu selvästi, koska lehdet ovat harvassa.  Se on kaksikotinen ja sillä on hyvin harvoin itiöpesäkkeitä.

## Levinneisyys

Hetehiirensammalta esiintyy pohjoisella pallonpuoliskolla. Suomessa koko maassa, pohjoisessa yleisempänä kuin etelässä.

## Elinympäristö

Hetehiirensammal kasvaa nimensä mukaisesti lähteissä ja niiden ympäristössä sekä tihkupinnoilla. 

## Lähteet

## Aiheesta muualla
ITIS: Bryum weigelii
Saaristomeren luontokeskus Sinisimpukka

**Saaristomeren luontokeskus Sinisimpukka** oli vuonna 1993 perustettu Kemiönsaarella Kasnäsissa sijaitseva Saaristomeren kansallispuiston opastuskeskus. Sen toiminnasta vastasi Metsähallitus. Vuonna 2008 Sinisimpukan luontokeskuksessa vieraili 17&nbsp;000 kävijää. Sinisimpukka on Saaristomeren kansallispuiston toinen huoltotukikohta Saaristokeskus Korpoströmin ohella.

Luontokeskuksessa oli vaihtuvia saaristoon liittyviä näyttelyitä sekä erilaisia tapahtumia. Pysyvässä näyttelyssä sai tutustua saariston lintuja esittelevään lintuluotoon, Itämeren kehitysvaiheisiin Taru Itämerestä -osiossa, merikotkaan, kalastusmenetelmiin sekä vedenalaiseen luontoon. Lisäksi luontokeskuksesta löytyi murtovesiakvaario. Luontokeskuksessa oli 48-paikkainen auditorio, jossa sai katsoa saaristoaiheisia videoesityksiä. Tutustuminen luontokeskukseen oli maksutonta.

Luontokeskuksen pihalla kiersi 700 metrin pituinen geologinen luontopolku. Se esitteli Suomen geologista historiaa 2&nbsp;300 miljoonan vuoden takaa nykypäivään.

Pyörätuolilla oli mahdollista liikkua luontokeskuksen alakerrassa.

Sinisimpukan luontokeskuksen toiminta lopetettiin 1. tammikuuta 2017. Sen tilalle Kasnäsin venesatamaan perustettiin infokioski.

## Palvelut
* Retkeilyneuvontaa koskien koko Lounais-Suomen kansallispuistoja
* Ryhmäopastuksia luontokeskuksen näyttelyssä tai geologisella luontopolulla
* Tietoa Saaristomeren kansallispuistosta sekä lähiseutujen luontoretkikohteista
* Myytävänä karttoja, kirjoja, julisteita sekä muita tuotteita
* Tietoa sekä esitteitä Metsähallituksen ylläpitämistä kohteista
* Auditorio, jota voi vuokrata kokoustilaksi
* Luontokeskuksen läheisyydessä sijaitsee hotelli, ravintola, kauppa, uimaranta ja vierasvenesatama

## Lähteet
* 
* 
### Viitteet
Näkinsammalet

**Näkinsammalet** (*Fontinalis*) on palmikkosammalten lahkoon kuuluva suku, johon kuuluu 5 Suomessa esiintyvää lajia. Suvantonäkinsammal on silmälläpidettävä, kiiltonäkinsammal puutteellisesti tunnettu ja muut lajit elinvoimaisia.

## Suomessa esiintyvät näkinsammallajit

* *Fontinalis antipyretica* - isonäkinsammal
* *Fontinalis dalecarlica* - virtanäkinsammal
* *Fontinalis dichelymoides* - suvantonäkinsammal
* *Fontinalis hypnoides* - järvinäkinsammal
* *Fontinalis squamosa* - kiiltonäkinsammal

## Lähteet
Tical 0: The Prequel

**Tical 0: The Prequel** on yhdysvaltalaisen hip hop -artisti ja Wu-Tang Clan -yhtyeen jäsenen Method Manin kolmas studioalbumi. Albumi saavutti toisen  sijan Billboard 200-listalla ja myi kultaa. *Tical 0* ei ollut yhtä onnistunut kuten aiemmat albumit. Puff Daddy oli yksi tuottajista.

## Kappaleet

## Samplet
Say What
*"Come Clean" esittänyt Jeru the Damaja
*"Patiently" esittänyt New Birth
*"New Era" esittänyt Wade Marcus
What's Happenin
*"Dum Maro Dum" esittänyt Asha Bhosle
The Motto
*"So Glad You`re Mine" esittänyt Chairmen of the Board
The Turn
*"Where Are You Going To My Love?" esittänyt The Miracles
Tease
*"Cause I Love You" by Lenny Williams
Rodeo
*"If I'm In Luck I Might Get Picked Up" esittänyt Betty Davis
The Show
*"Nothing At All" esittänyt FM
Afterparty
*"I Just Don't Know About This Girl" esittänyt The Detroit Emeralds

## Albumin singlet

## Albumin listasijoitukset

## Singlejen listasijoitukset
Länsi-Musta

**Länsi-Musta** eli **Länsi-Mustasaari** () on Suomenlinnan kaupunginosaan kuuluva saari Helsingin edustalla Suomenlahdessa. Saari on munuaisen muotoinen ja pitkähkö. Se viettää kohti lounaista avomerta. Sen itäpuolella sijaitsevat Mustasaaret ja Susisaari. Saarelle laadittiin vuonna 1747 kunnianhimoinen linnoitussuunnitelma, josta toteutui vain osa. Saari on yhdistetty sillalla viereiseen Pikku-Mustaan ja sitä kautta Suomenlinnan muihin saariin. Länsi-Mustasaaren rakennusten osoitteet alkavat *Suomenlinna E*, minkä jäljessä on rakennuksen osoitenumero.

## Lähteet

## Katso myös
*Luettelo Suomenlinnan rakennuksista

## Aiheesta muualla

*Suomenlinnan hoitokunnan ylläpitämät Suomenlinna-sivut, sisältää tietoa muun muassa alueen historiasta sekä alueen kartan.
Varstasammalet

**Varstasammalet** (*Pohlia*) on hiirensammalten lahkoon kuuluva suku, johon kuuluu 21 Suomessa esiintyvää lajia. Uhanalaistarkastelussa lajit on luokiteltu joko elinvoimaisiksi tai puutteellisesti tunnetuiksi.

## Suomessa esiintyvät varstasammallajit

* *Pohlia andalusica* - nuppuvarstasammal
* *Pohlia andrewsii* - paljakkavarstasammal
* *Pohlia annotina* - rihmavarstasammal
* *Pohlia atropurpurea* - kääpiövarstasammal
* *Pohlia bulbifera* - silmuvarstasammal
* *Pohlia camptotrachela* - ituvarstasammal
* *Pohlia cruda* - hohtovarstasammal
* *Pohlia crudoides* - pahtavarstasammal
* *Pohlia drummondii* - pohjanvarstasammal
* *Pohlia elongata* - pitkävarstasammal
* *Pohlia erecta* - lumivarstasammal
* *Pohlia filum* - vuorivarstasammal
* *Pohlia lescuriana* - pikkuvarstasammal
* *Pohlia longicolla* - isovarstasammal
* *Pohlia ludwigii* - tunturivarstasammal
* *Pohlia melanodon* - rusovarstasammal
* *Pohlia nutans* - nuokkuvarstasammal
* *Pohlia obtusifolia* - lapinvarstasammal
* *Pohlia proligera* - törmävarstasammal
* *Pohlia sphagnicola* - rahkavarstasammal
* *Pohlia wahlenbergii* - hetevarstasammal

## Lähteet
Oh Se-hoon

**Oh Se-hoon** (; s. 4. tammikuuta 1961 Soul) on eteläkorealainen konservatiivisen suuren kansallispuolueen poliitikko. Varsinaiselta ammatiltaan hän on lakimies. Hänestä tuli vuonna 2006 Soulin pormestari. Hänellä oli aiempaa poliittista kokemusta kansalliskokouksen jäsenenä. Elokuussa 2011 hän erosi pormestarin tehtävästään, koska ei saanut läpi ehdotustaan ilmaisen kouluruokailun poistamiseen hyvätuloisilta. 

## Lähteet

## Aiheesta muualla
Supreme Clientele

**Supreme Clientele** on yhdysvaltalaisen hip hop -artisti ja Wu-Tang Clan -jäsen *Ghostface Killahin* toinen albumi. Se julkaistiin 25. tammikuuta 2000. Albumi myi yli 700 000 kappaletta.

## Taustaa
Kuten monissa aiemmissa Wu-Tang -albumeissa, RZA ei tuottanut koko albumia. *RZA* tuotti vain 4 kappaletta, kun vähemmän tunnetut tuottajat tuottivat lopun albumista. Albumissa pilkataan 50 Centiä (Clyde Smith skit)issä, jossa Wu-tang jäsen Raekwon esittää Clyde Smithin roolia jossa hän puhuu 50 centin 1999 julkaistusta "How to Rob" -kappaleesta, missä 50 Cent väittää vitsikkäästi miten hän ryöstää suosittuja musiikkiartisteja mukaan lukien Wu-Tang Clanin jäsenet. 50 Cent vastasi tähän myöhemmin Underground mixtape -freestylellä.

### Albumin sijoitukset kategoriassa parhaat albumit

## Kappaleet

### Albumin listasijoitus

### Singlet

## Lähteet
Job Cohen

**Marius Job Cohen** (s. 18. lokakuuta 1947 Haarlem) on alankomaalainen työväenpuolueen poliitikko. Hän oli Amsterdamin pormestarina vuosina 2001–2010. Aiemmin hän oli toiminut koulutuksen, kulttuurin ja tieteen (1993–1994) sekä oikeuden (1998–2001) valtiosihteerinä. Vuosina 1995–1998 hän istui senaatin jäsenenä.
Cohen oli työväenpuolueen (PvdA) puheenjohtaja 2010–2012. 

Cohen sijoittui toiseksi vuoden 2006 World Mayor -äänestyksessä. 

Cohen syntyi Haarlemissa juutalaiseen perheeseen. Hän kouluttautui juristiksi ja on luonut myös akateemisen uran. Hän meni naimisiin vuonna 1972 ja sai kaksi lasta.

## Lähteet

## Aiheesta muualla
Blackout!

**Blackout!** on yhdysvaltalaisen hip hop -duo Method Man & Redmanin ensimmäinen studioalbumi. Albumin jatko-osa *[[Blackout! 2]]* julkaistiin 19 toukokuuta 2009. Albumi myi 254 107 kopiota ensimmäisellä viikollaan, huhtikuussa 2009 albumi myi 1 570 942 kopiota.

## Kappaleet

## Albumin singlet

## Albumin Listasijoitus

## Singlet
Liekosammalet

**Liekosammalet** (*Rhytidiadelphus*) on palmikkosammalten lahkoon kuuluva suku, johon kuuluu neljä Suomessa esiintyvää lajia. Ne ovat kaikki elinvoimaisia Suomessa.

## Suomessa esiintyvät liekosammallajit
* *Rhytidiadelphus loreus* – lännenliekosammal
* *Rhytidiadelphus squarrosus* – niittyliekosammal
* *Rhytidiadelphus subpinnatus* – korpiliekosammal
* *Rhytidiadelphus triquetrus* – metsäliekosammal

## Lähteet

## Aiheesta muualla
*ITIS: ''Rhytidiadelphus''
Ooh Aah... Just a Little Bit

**Ooh Aah... Just a Little Bit** on Gina G:n esittämä musiikkikappale. Kappale edusti Yhdistynyttä kuningaskuntaa vuoden 1996 Eurovision laulukilpailussa. Kappale sijoittui kilpailun alkukarsinnoissa 3. sijalle, saaden 153 pistettä. Finaalissa kappale sijoittui 7. sijalle, saaden 77 pistettä.  

Kappale julkaistiin singlenä. Muun muassa Suomessa kappale pysyi virallisella singelistalla 5. viikkoa touko-kesäkuun 1996 aikana. Parhain sijoitus oli 6. sija viikolla 22. Britanniassa kappale pääsi myyntilistojen kärkeen.

## Lähteet
Luke Pasqualino

**Luke Pasqualino** (alk. *Luca Giuseppe Pasqualino*; s. 19. helmikuuta 1990 Peterborough, Britannia) on englantilainen näyttelijä, joka tunnetaan rooleistaan Freddie McClairina sarjassa *[[Skins – liekeissä]]* ja d’Artagnanina sarjassa *[[The Musketeers]]*.
Reunalla (vuoden 1997 elokuva)

**Reunalla** (engl. *The Edge*) on vuonna 1997 valmistunut jännityselokuva. Sen käsikirjoitti David Mamet ja ohjasi Lee Tamahori. Pääosissa näyttelevät Anthony Hopkins ja Alec Baldwin. Maailman kuuluisin kodiakinkarhu, eläintarhakarhu Bart, esiintyy verenhimoisena villikarhuna.

## Juoni
Miljonääri Charles Morse (Anthony Hopkins) rahoittaa valokuvausmatkan Alaskan jylhille maille. Kuvausmatkalla lentokone putoaa keskelle erämaata mukanaan Morse ja valokuvaaja Robert Green (Alec Baldwin). Selviytyäkseen hengissä miehet joutuvat kamppailemaan luonnonvoimien, verenmakuun päässeen karhun ja ennen kaikkea omien mieltensä kanssa.

## Rooleissa

## Vastaanotto
*Tv-maailma*-lehdessä 2024 Arto Pajukallio antoi elokuvalle kaksi ja puoli tähteä viidestä ja kirjoitti, että Lee Tamahorin yksioikoisen fyysinen ohjaus oikoo mutkia suoriksi David Mametin käsikirjoituksesta, mutta lopputulos on silti viihdyttävä ja hauskakin.

## Lähteet

## Aiheesta muualla
* ''Reunalla''-kotisivut
* 
*
Verneri Viillos

**Verneri Viillos** on nykyisin Kalvolassa asuva entinen fakiiri ja voimamies. Helsinkiläinen varastomies tuli 1960-luvulla tunnetuksi erikoisilla fyysistä sekä psyykkistä tasapainoa ja kyvykkyyttä vaativilla tempuilla, joita häneltä tilasivat ajan sensaatiolehdet kuten *[[Hymy (lehti)|Hymy]]* ja *[[Nyrkkiposti]]*.

## Vernerin tempauksia
*Häkissä oleminen kiivastuneen naaraskarhun kanssa.
*Maahan haudattuna oleminen kolmen metrin syvyydessä pelkän nesteen voimin. Viillos oli haudattuna viikon ja kahden tunnin ajan 1967.
*14-tonnisen bussin veto hampailla
*taistelu 300-kiloisen härän kanssa Kupittaan jäästadionilla Turussa vappuna 1966.

## Palkinnot
*1. sija penkkipunnerruksen 60-69-vuotiaiden sarjassa (sadan kilon aloituspainolla)

## Lähteet
*kaupunkiuutiset.com
### Viitteet
Kastikat

**Kastikat** (*Calamagrostis*) on heinäkasvisuku, johon kuuluu noin 130–400 lajia. Monet kastikoista ovat morfologialtaan samanlaisia, mutta niillä on oma maantieteellinen levinneisyys. Suomessa kasvaa kuudesta yhdeksään kastikkalajia, joista korpikastikka (*Calamagrostis phragmitoides*) on yleinen koko maassa ja muut ovat yleisiä jossain osassa maata.

Kastikoihin voidaan lukea myös merikastikka eli rantakaura, joka sijoitettiin aiemmin rantakaurojen (*Ammophila*) sukuun. Samoin kastikoihin voidaan lukea myös itämerenkastikka, joka on merikastikan ja hietakastikan risteymä.

Koristekasvina käytetään tupas- eli koristekastikkaa (*Calamagrostis* × *acutiflora*), joka on metsä- ja hietakastikan välinen risteymä.

Suvun tieteellinen nimi (*Calamagrostis*) tulee kreikan kielen sanoista *kalamos* (suom. ruoko) ja *agrostis* (suom. heinäkasvi).

## Kastikkalajeja
### Suomessa kasvavat kastikkalajit
* tupaskastikka (koristekastikka) (*Calamagrostis* × *acutiflora*) (risteymälaji)
* merikastikka eli rantakaura (*Calamagrostis arenaria*, syn. *Ammophila arenaria*)
* metsäkastikka (*Calamagrostis arundinacea*)
* itämerenkastikka (itämerenkaurikka) (*Calamagrostis* × *baltica*) (risteymälaji)
* viitakastikka (*Calamagrostis canescens*)
* hietakastikka (*Calamagrostis epigejos*)
* lapinkastikka (*Calamagrostis lapponica*)
* luhtakastikka (*Calamagrostis neglecta*, syn. *C. stricta*)
* korpikastikka (*Calamagrostis phragmitoides*, aiemmin käytetty nimi *C. purpurea*) 

### Muualla kasvavia kastikkalajeja
* timanttikastikka eli idänkastikka (*Calamagrostis brachytricha*)
* kölinkastikka eli metsäkastikka (*Calamagrostis chalybaea*)
* lauhakastikka (*Calamagrostis deschampsioides*)
* ruokokastikka (*Calamagrostis purpurea*)
* gotlanninkastikka (*Calamagrostis varia*)
* *[[Calamagrostis rubescens]]*

## Lähteet

## Aiheesta muualla
* Kassu – Kasvien suomenkieliset nimet: Kastikat (''Calamagrostis'')
* United States Department of Agriculture (USDA): ''Calamagrostis'' 
* Flora of China: ''Calamagrostis''
Saaristokeskus Korpoström

**Saaristokeskus Korpoström** on Korpoströmin salmen rannalla, Österkalaxin kylässä Korppoossa Paraisilla sijaitseva, vuonna 2004 perustettu monitoiminen vierailukeskus. Saaristokeskus järjestää näyttelyitä, saaristoaiheisia seminaareja, luentosarjoja ja teemapäiviä. Korpoström on Saaristomeren kansallispuiston huoltotukikohta. Saaristokeskus toimii myös meribiologisena asemana, jossa työskentelee Åbo Akademin ympäristö- ja meribiologeja. Myös Metsähallituksella on paikalla meribiologista toimintaa, jonka päätavoitteena on Itämeren meri- ja rannikkoluonnon inventointi.

Vaihtuvat näyttelyt tuovat esille saaristolaiskulttuurin ajankohtaisia aiheita ja muita saaristoon liittyviä ilmiöitä. Näyttelyiden aiheet koskevat koko Saaristomeren aluetta. Saaristokeskuksen ohjelmatarjontaa muokataan lapsille sopivaksi niin sanotussa Junnulabrassa, jossa kesäisin ilmaiseksi voivat vierailla kaiken ikäiset lapset. Junnulabrassa käyvät syksyisin myös päiväkoti- ja kouluryhmät tutustumassa Saaristomeren merenalaiseen elämään. 

Saaristokeskuksessa on 120-paikkainen auditorio, erikokoiset kokoustilat ja 120-paikkainen ravintola, jonka terassilla on vielä 80 lisäpaikkaa. Vierasvenesatamassa on noin 70 paikkaa. Hotellissa on 16 huonetta, kukin 1–4 asiakkaalle. Ruokakauppa Strandboden palvelee kesäisin ja myy myös polttoainetta sekä autoille että veneille. 

Vedenalainen luontopolku Stora Hästön saaren rantavedessä sijaitsee noin viisi kilometriä saaristokeskuksesta lounaaseen. Korpoströmin saaristokeskuksen edustalla nähtiin vuonna 2006 kaksi delfiiniä (*Delphinus delphis*).

Korpoström oli tärkeä sotalaivojen tukikohta 1700- ja 1800-luvulla. Siellä käytiin venäläisten ja ruotsalaisten meritaistelu 1743.

## Näyttelyt

* 2020–2021 Piscatus – kala ja ihminen
* 2019 Out to Sea? The Plastic Garbage Project
* 2018 Rauhattomia aikoja – 1700-luvun sotaisat vuodet saaristossa
* 2017 Uudet näkymät – Victor Westerholm saaristossa

## Kiinteistöosakeyhtiö Sunnan

Saaristokeskus Korpoström valmistui vuonna 2004, ja se avattiin virallisesti vuonna 2005. Keskuksen rakentamiskustannukset olivat 3,5 miljoonaa euroa, ja rakennuksen arkkitehteina olivat Bengt Lundsten ja Michael Granit. Saaristokeskuksen omistaa kiinteistöosakeyhtiö Sunnan, jonka osakkaina ovat Turunmaan saaristosäätiö, Metsähallitus ja Paraisten kaupunki. Entinen omistaja Åbo Akademin säätiö lahjoitti osakkeensa Turunmaan saaristösäätiölle vuonna 2015. Korppoon kunnan alkuperäiset osakkeet siirtyivät Paraisten kaupungin omistukseen kuntaliitoksen seurauksena vuonna 2009. Myös Svenska kulturfonden on entinen Saaristokeskuksen omistajana. 

## Lähteet
*Saaristokeskus Korpoström

### Viitteet
Bacardi Breezer

**Bacardi Breezer** on mieto, rommipohjainen alkoholijuoma. Sen alkoholipitoisuus on Euroopassa neljä, mutta joillakin alueilla viisi tilavuusprosenttia. Perinteiset Breezerit ovat sokerilla makeutettuja, mutta osa juomista kuuluu ”half sugar” -ryhmään, jossa puolet sokerista on korvattu makeutusaineilla. 

Bacardi Breezer lanseerattiin vuonna 1987. Makuja on saatavilla kymmeniä. Suomessa makuja on markkinoilla yhdeksän: persikka, vadelma-yuzu, sitruuna, sitruuna-seljankukka, appelsiini, lime, mansikka, vesimeloni ja passionhedelmä-mango. Muita makuja ovat muun muassa mustikka, vadelma, kookos, verigreippi, karhunvatukka, passionhedelmä, omena, mango, ananas sekä karpalo. Suomessa Breezeriä maahantuo Sinebrychoff.

## Lähteet
Eric Milazar

**Éric Milazar** (s. 1. kesäkuuta 1975 Rodrigues, Mauritius) on mauritiuslainen pikajuoksija, joka on erikoistunut 400&nbsp;metrin juoksuun.

Milazar karsiutui alkuerissä Sevillan MM-kilpailuissa 1999 ja Sydneyn olympialaisissa 2000. Edmontonin MM-kilpailuissa 2001 hän juoksi loppukilpailussa ajan 45,13 sijoittuen alun perin viidenneksi, mutta nousi Antonio Pettigrew'n hylkäyksen jälkeen neljänneksi. Madridin maailmancupissa 2002 hän sijoittui neljänneksi.

Milazar oli Pariisin MM-kilpailuissa 2003 alun perin seitsemäs ajalla 45,17, mutta nousi Calvin Harrisonin ja Jerome Youngin hylkäysten jälkeen viidenneksi.  hän sijoittui samana vuonna kolmanneksi.

Milazar karsiutui vuonna 2004 välierissä Ateenan olympialaisissa ja sijoittui kahdeksanneksi . Helsingin 2005 ja Osakan MM-kilpailuissa 2007, Pekingin olympialaisissa 2008 sekä Berliinin MM-kilpailuissa 2009 hän karsiutui 400&nbsp;metrin alkuerissä.

Milazar on voittanut 400 metrin Afrikan-mestaruuden Algerissa 2000, Tunisissa 2002 ja Brazzavillessä 2004. Lisäksi hän juoksi ankkuriosuudet Mauritiuksen saadessa hopeaa 4&nbsp;×&nbsp;400&nbsp;metrin ja pronssia 4&nbsp;×&nbsp;100&nbsp;metrin viesteissä Tunisissa 2002.

## Ennätykset

### Ulkoradat

### Sisäradat

## Lähteet
Lucy Pinder

**Lucy Catherine Pinder** (s. 20. joulukuuta 1983 Winchester, Hampshire) on englantilainen glamour-malli. Pinder on kuuluisa suurista luonnollisista rinnoistaan ja hän on esiintynyt useita kertoja valokuvamallina muun muassa englantilaisten Maxim-, Loaded-, FHM-, Redline- ja Nuts-lehtien kansissa ja sivuilla.

## Lähteet

## Aiheesta muualla

*Lucy Pinderin kotisivu
Håkan Eriksson (suunnistaja)

**Håkan Eriksson** (s. 20. elokuuta 1961) on ruotsalainen suunnistaja. Seuratasolla hän edustaa ruotsalaista Malungs OK:ta.

Sködven MM-kilpailuissa 1989 Eriksson voitti hopeaa joukkuetovereinaan Kent Olsson, Michael Wehlin ja Jörgen Mårtensson. Kymmenen vuotta myöhemmin Invernessin MM-kilpailuissa hän voitti pronssia joukkuetovereinaan Jimmy Birklin, Jörgen Olsson ja Johan Ivarsson. Ainoan henkilökohtaisen MM-mitalinsa hän voitti vasta 43-vuotiaana voitettuaan hopeaa Västeråsin MM-kilpailujen sprinttimatkalla.

Suunnistuksen maailmancupin kokonaiskilpailussa Eriksson sijoittui kuudenneksi vuonna 1996. Viisipäiväisen O-Ringenin rastiviikon hän voitti vuosina 1983 ja 1991.

## Lähteet
Phil Melillo

**Phil Melillo** (s. 12. lokakuuta 1952 Newark) on yhdysvaltalainen entinen koripalloilija. Italian passin omaan Melillo toimii nykyisin Virtus Bolognan apuvalmentajana.

## Aiheesta muualla
*Legabasketin pelaajaprofiili  
*Legabasketin valmentajaprofiili
Memorial

**Memorial** voi viitata seuraaviin:

* Memorial, kansainvälinen ihmisoikeusjärjestö
* *[[Memorial (albumi)|Memorial]]*, portugalilaisen metalliyhtyeen Moonspellin albumi
* *[[Memorial (Distortedin albumi)|Memorial]]*, israelilaisen metalliyhtyeen Distortedin albumi
* *[[Memorial (sävellys)|Memorial]]*, Michael Nymanin sävellys
* *[[Memorial (Soenin albumi)|Memorial]]*, Soenin vuoden 2023 albumi
* *[[Mémorial]]*, Luxemburgin virallinen lehti
* **, dokumenttielokuva vuodelta 1991
Piippo

**Piippo** on suomalainen sukunimi. Digi- ja väestötietoviraston mukaan Suomessa oli syyskuun 2025 alussa 1&nbsp;390 henkilöä, joilla on nykyisenä sukunimenään Piippo.

## Henkilöitä
* Aappo I. Piippo (1950–2011), toimittaja ja sanoittaja
* Antti Piippo (s. 1947), liikemies ja Elcoteqin perustaja, Matti Piipon poika
* Eveliina Piippo (s. 1998), maastohiihtäjä
* Irina Piippo (s. 1974), kielitieteilijä
* Kaisa Jaakkola (o.s. Piippo, s. 1982), tietokirjailija
* Kari Piippo (1945–2024), graafinen suunnittelija, Jonne Piipon poika
* Jonne Piippo (1914–1985), kirjailija
* Laura Piippo, kirjallisuudentutkija
* Martta Kinnunen-Piippo (1908–1986), näyttelijä
* Matti Piippo (1910–1996), teollisuusneuvos ja Piippo Oyj:n perustaja
* Samuli Piippo (s. 1980), jousiampuja
* Sinikka Piippo (s. 1955), kasvitieteilijä
* Ulla Piippo, radiotoimittaja
* Vilho Piippo (1888–1950), kansanedustaja (SDP)
* Vilho Piippo (1916–2000), kirjailija

## Katso myös
* Piippo Oyj, suomalainen yritys
* Piipot, kasvisuku

## Lähteet
Leuka

**Leuka** on suun yläpuolinen ja alapuolinen pään osa, johon hampaat kiinnittyvät. Leuka jaetaan yläleukaan ja alaleukaan. Leuan luita ovat yläleukaluu, alaleukaluu ja alaleukaluun kärjen seutu eli leuanpää tai leukakyhmy. Lisäksi leukaan kuuluvat hampaat ja ympäröivät pehmytkudokset. Alaleuka niveltyy kalloon parillisen leukanivelen avulla, joka on purentaelimistön osa.

Ihmisellä leuka kasvaa voimakkaasti 6–9 vuoden iässä sekä murrosiässä. Leukaluut kasvavat normaaleiksi, jos lapsi saa pureskeltavaa ruokaa jo mahdollisimman nuorena heti imetyksen loppumisen jälkeen. Pelkällä pehmeällä ruoalla leuka jää alikehittyneeksi, pieneksi ja ahtaaksi. Leukojen alikehittymisepidemiasta on syytetty ultraprosessoitua ruokaa, joka on usein pehmeää.

## Lähteet
Krystian Bala

**Krystian Bala** (s. 1974) on puolalainen kirjailija ja rikollinen. Hän surmasi vuonna 2000 Wrocławissa raa'asti kiduttaen liikemies Dariusz Janiszewskin. Murha oli vielä selvittämättä, kun Bala julkaisi ensimmäisen romaaninsa *Amokin* (2003), jossa kuvattu murha oli hyvin samanlainen kuin hänen itse tekemänsä. Vasta viranomaisten kiinnostuminen teoksesta johti Balan kiinnijäämiseen. Lopulta hänet tuomittiin teosta 25 vuoden vankeusrangaistukseen. 

Balan motiiviksi katsottiin kateus: hän ilmeisesti epäili Janiszewskiä suhteesta etääntyneeseen vaimoonsa. Bala ei kuitenkaan tätä myöntänyt, vaan väittää kirjoittaneensa romaanin sen pohjalta, mitä oli tiedotusvälineistä saanut tietoonsa. Entisen vaimonsa mukaan Bala on omistushaluinen ja haluaa hallita ihmissuhteitaan niiden jo päätyttyäkin.

Bala suostui rikoksen tutkinnan yhteydessä valheenpaljastustestiin, jonka hän läpäisikin. Hän kuitenkin piti hyvin pitkiä taukoja ennen vastausten antoa, mikä saattoi auttaa häntä peittämään valehtelun fyysiset merkit.

*Amok*-romaanissa henkirikoksen tekijä ei jää kiinni.

## Lähteet
Louis Braunzel

**Louis Braunzel** on Mirage Studiosin sarjakuvahahmo, jonka loivat Kevin Eastman ja Peter Laird. Se teki ensi esiintymisensä *[[Teenage Mutant Ninja Turtles (sarjakuvalehti)|Teenage Mutant Ninja Turtles]]* lehden toisen osan kolmannessa numerossa, vuonna 1994.

## Historia
Braunzel oli 1950-luvulla DARPA:n yksi kokeista, jonka aikana hän sai psyykkisiä voimia, kuten kyvyn manipuloida muiden ajatuksia, tunteita ja luonnetta. Tämän kyvyn avulla Braunzel pakeni DARPA:n laitoksen vankeudesta ja pyrki elämään normaalia elämää.

Myöhemmin hän muutti vuokralaiseksi April O'Neilin asumaan kerrostaloon ja oli todistamassa Raphaelin kidnappausta. Sitä ennen Turtlesien taisteltua kyborgiksi itsensä muunneltua Baxter Stockmania vastaan, jonka jälkeen DARPA sieppasi Raphaelin. Samalla heidän agenttinsa alkoivat tutkia Aprilin asuntoa löytääkseen loput kolme Turtlesia, jolloin Braunzel kertoi Casey Jonesille ja muille Turtleseille kykenevänsä auttamaan heitä Raphaelin etsimisessä. Yhdessä Caseyn, kolmen Turtlesin ja Jonkun he murtautuivat DARPA:n päämajaan ja vapauttivat Raphaelin, sekä muutaman muun tuntemattoman olennon. Pakomatkan aikana he kuitenkin menettivät Jonkun, joka kuoli suuren meritähden näköisen hirviön syödessä sen. Tapahtumaan jälkeen ryhmä palasi New Yorkiin, jossa Braunzel pyyhki muutaman menneen päivän tapahtumat kaikkien Turtlesien paitsi Leonardon mielestä pois. Pian Braunzel jätti Aprilin ja kaiken muun taakseen, ja muutti pois New Yorkista.

## Lähteet
Werner Greuter

**Werner Rodolfo Greuter** (27. helmikuuta 1938 Genova, Italia) on sveitsiläinen kasvitieteilijä ja professori. Greuterin auktorinimi on Greuter.

Greuter on käynyt koulua Sveitsin Bellinzonassa ja Winterthurissa. Yliopisto-opinnot hän kävi Zürichin yliopistossa, jossa hän vuonna 1972 valmistui filosofian tohtoriksi. Greuter työskenteli Conservatoire et Jardin botaniques de la Ville de Genèvessä vuosien 1965–1978 aikana ensin apulaiskuraattorina, jonka jälkeen kuraattorina ja lopulta vanhempana kuraattorina. Vuosiksi 1972–1974 hän lähti tieteelliseksi johtajaksi Goulandriksen luonnonhistorialliseen museoon Kifisiáan Kreikkaan.

Vuodesta 1978 vuoteen 2008 Greuter työskenteli Berliinin kasvitieteellisessä puutarhassa johtajana.

Greuter on Havannan yliopiston kunniaprofessori vuodesta 2004. Hän on saanut myös OPTIMA Gold Medal -palkinnon vuonna 1998.

## Lähteet

## Aiheesta muualla

* Greuterin sivut Berlin-Dahlemin kasvitieteellisen puutarhan ja museon sivuilla  
* Greuterin julkaisuja
Adriatic Arena

**Adriatic Arena** on Pesarossa sijaitseva urheiluhalli. Halli sijaitsee neljän kilometrin päässä Pesaron keskustasta ja rannikosta. Areena avattiin vuonna 1996, jolloin avajaisesiintyjänä toimi Luciano Pavarotti. 

## Lähteet

## Aiheesta muualla
*Virallinen kotisivu
Eligiusz Niewiadomski

**Eligiusz Niewiadomski** (1. joulukuuta 1869 – 31. tammikuuta 1923) oli puolalainen taidemaalari ja nationalisti, joka ampui 16. joulukuuta 1922 Varsovassa Puolan ensimmäisen presidentin Gabriel Narutowiczin vain muutamaa päivää tämän virkaanastumisen jälkeen. Murha tapahtui taidenäyttelyn avajaisissa, joihin sekä Niewiadomski että Narutowicz osallistuivat.

Niewiadomskin vihan ensisijainen kohde oli Puolan edellinen valtionpäämies Józef Piłsudski, jonka murhaa hän oli myös suunnitellut. Narutowiczin hän ampui siksi, että vähemmistökansallisuuksien edustajat olivat ratkaisseet tämän valinnan presidentiksi Puolan parlamentissa. Niewiadomski vaati itselleen kuolemantuomiota, jonka hän saikin. Teloituksen yhteydessä hänen viimeiset sanansa olivat: ”Eläköön Puola, alas Piłsudski!” Kuoltuaan hänestä tuli Puolan äärinationalistien kulttihahmo.

Niewiadomski taisteli Puolan–Neuvostoliiton sodassa. Taiteellisen uransa aikana hän paitsi maalasi, myös opetti taidetta ja julkaisi useita kirjoituksia taiteesta.

## Lähteet
Afrikanlauluhaukka

**Afrikanlauluhaukka** (*Melierax metabates*) on afrikkalainen äänekäs haukka.

## Koko ja ulkonäkö
Linnun pituus on 38–48&nbsp;cm, siipien kärkiväli 95–110&nbsp;cm ja paino 500–850&nbsp;g. Aikuisen linnun höyhenpuku on harmaa, vatsapuolelta valkoraitainen. Siipien kärjet ovat tummanharmaat. Koivet ja nokan tyviosa ovat punaiset. Sukupuolet ovat samanvärisiä. Nuori lintu on päältä ruskea ja alta vaalearaitainen ja sen koivet ovat kellertävät.

## Esiintyminen
Afrikanlauluhaukan pääesiintymisalue on Afrikassa Saharan eteläpuolella Namibian ja Zimbabwen rajoille. Marokossa elää alalaji *theresae*. Laji puuttuu Afrikan "kainalosta". Arabian niemimaan lounaisrannikolla pesii alalaji *ignoscens*. Sen elinympäristön ala on noin 10&nbsp;miljoonaa neliökilometriä ja maailman populaation koko on 1–10&nbsp;miljoonaa yksilöä. Se on enimmäkseen paikkalintu.

## Elinympäristö
Laji elää savanneilla, metsänreunoissa, puutarhoissa, pensaikkomailla ja ruohostomailla, joilla kasvaa yksittäisiä puita.

## Lisääntyminen
Parit pesivät yksittäin ja rakentavat risupesänsä tuuhean piikkioksaisen puun keskiosaan, yleensä 6–7&nbsp;m korkealle. Naaras munii tavallisesti kaksi munaa, joita se hautoo yksin noin viisi viikkoa. Poikaset ovat lentokykyisiä noin kuuden viikon ikäisinä.

## Ravinto
Afrikanlauluhaukat syövät liskoja, käärmeitä, kameleontteja, jyrsijöitä, lintuja kyyhkynkokoisiin saakka sekä isoja hyönteisiä. Saalistaa sekä juosten maassa saaliin kiinni että syöksymällä ilmassa.

## Lähteet
* Cramp, Stanley (päätoim.) 1980: Handbook of the Birds of Europe, the Middle East and North Africa. Vol. II. – Oxford University Press. Hongkong.

### Viitteet
Salvatore Lima

**Salvatore ”Salvo” Lima** (23. tammikuuta 1928 – 12. maaliskuuta 1992) oli italialainen kristillisdemokraattinen poliitikko. Hän toimi Italian parlamentin jäsenenä, Palermon pormestarina ja Euroopan parlamentin jäsenenä. Limaa syytettiin yhteyksistä mafiaan, ja hänen nimensä olikin runsaasti esillä parlamentin raportissa mafian poliittisista yhteyksistä. Lopulta mafia murhasi Liman Sisiliassa.

## Lähteet
Talonpoikaismuseo Yli-Kirra

**Talonpoikaismuseo Yli-Kirra** (tunnetaan myös nimellä ”*Koiramäen talo*”) on Punkalaitumen Museo- ja Kotiseutuyhdistyksen ylläpitämä kotiseutumuseo Punkalaitumella Pirkanmaalla. Museo on tullut tunnetuksi Mauri Kunnaksen Koiramäki-aiheisten lastenkirjojen ”Koiramäen talon” esikuvana. 

Museo sijaitsee Punkalaitumen Talalan kylässä vajaa kilometri Punkalaitumen keskustasta itään seututien 230 varrella. Se koostuu useista autenttisista rakennuksista ja sillä on laajat kokoelmat talonpoikaistyökaluja ja muita käyttöesineitä. Museolla on myös riistanpyyntialue ja kokoelma työkoneita, jotka laitetaan kerran vuodessa käyntiin ”Kaikkien aikojen maatalousnäyttelyssä”. Silloin yleisö voi seurata työnäytöksiä ja tutustua vanhoihin talonpoikaisiin työmenetelmiin.

## Lähteet

## Aiheesta muualla
*
*